*Denne artikkelen beskriver tittelen Dalai Lama. Se Tenzin Gyatso for den nåværende Dalai Lama.*
Den femte Dalai Lama
Tenzin Gyatso, den fjortende Dalai Lama
I tibetansk buddhisme danner rekken av **Dalai Lamaer** en tulkulinjerekke av Gelug-lamaer som kan spores tilbake til 1391. Tibetanske buddhister mener at Dalai Lama er en av utallige gjenfødelser av Avalokiteśvara («Chenrezig» [*spyan ras gzigs*] på tibetansk), bodhisattvaen for medfølelse. Mellom det 17. århundret og 1959, var Dalai Lama overhodet for de tibetanske myndighetene, og administrerte en stor del av landet fra hovedstaden Lhasa. Dalai Lama anses som den øverste leder for den tibetanske buddhismen, og lederne for alle de fire skolene anser Dalai Lama som den høyeste lama i de tibetanske tradisjonene. Mange tror at Dalai Lama er øverste leder for Gelug-skolen, men denne posisjonen innehas av Ganden Tripa. Han tiltales gjerne som «Hans Hellighet Dalai Lama». Tibetanere kaller Dalai Lama Gyalwa Rinpoche, som betyr «Dyrebare seierherre», eller Yishin Norbu som betyr «Juvelen som oppfyller ønsker».

Det er panchen lama som finner frem til og peker ut ny dalai lama.

Den nåværende dalai lama heter Tenzin Gyatso. Han bor i landflyktighet i India etter at kineserne tok makten i Tibet. Enkelte av Dalai Lamas taler om forholdet til Kina er omtalt og gjengitt i Dyades temanummer Dalai Lama og Tibet.

Historie
--------

Ordet «Dalai» er mongolsk og betyr «hav av visdom». Ordet «lama» er tibetansk og tilsvarer sanskrit-ordet «guru». Ofte så blir det oversatt til «spirituell læremester», eller kun til «lærer» og «munk». Tittelen ble først tatt i bruk i 1578, da den mongolske herskeren Altan Khan navnga Sonam Gyatso. Sonam Gyatso ble den første bæreren av tittelen «Dalai Lama», selv om han allerede var den tredje i rekken av Dalai Lamaer. På grunn av dette blir han referert til som «den tredje Dalai Lama».

Videreføring
------------

Når en dalai lama dør, leter munkene etter en gjenfødelse av han. Denne gjenfødelsen (kalt *yangsi*) er som regel et lite barn, født på omtrentlig samme tid som den forrige lamaens død inntraff. Denne letingen kan ta flere år, noe som fører til at personer som innehar stillingen ikke følger like etter hverandre. Noen ganger har det hendt at flere grupper har kommet med forskjellige påstander om hvem som er den rette arvtageren. Dette har i noen tilfelle medført politiske spenninger.

Tegn som tyder på en ny lama, er om barnet gjenkjenner tidligere eiendeler. Når man med sikkerhet mener å ha funnet riktig person, blir den gjenfødte brakt til Lhasa, hvor andre lamaer begynner på barnets trening.

Liste over Dalai Lamaer
-----------------------

Det har vært 14 anerkjente inkarnasjoner av Dalai Lama:

|  | Navn | Bilde | Anerkjent | Innsatt | Død | Tibetansk/wylie | Tibetansk pinyin/kinesisk | Andre stavemåter |
| --- | --- | --- | --- | --- | --- | --- | --- | --- |
| 1. | Gendun Drup(1391–1474) |  | Ikke kjent | 1398 | 15. januar 1475 | དགེ་འདུན་རྒྱ་མཚོ་*dge 'dun rgya mtsho* | Gêdün Chub根敦朱巴 | Gedun DrubGedün DrupGendun Drup |
| 2. | Gendun Gyatso(1475–1542) |  | 1483 | 1491 | 23. mai 1542 | དགེ་འདུན་རྒྱ་མཚོ་*dge 'dun rgya mtsho* | Gêdün Gyaco根敦嘉措 | Gedün GyatsoGendün Gyatso |
| 3. | Sonam Gyatso(1543–1588) |  | 1546 | 1578 | 20. april 1588 | བསོད་ནམས་རྒྱ་མཚོ་*bsod nams rgya mtsho* | Soinam Gyaco索南嘉措 | Sönam Gyatso |
| 4. | Yonten Gyatso(1589–1617) |  | 1601 | 1603 | 21. januar 1617 | ཡོན་ཏན་རྒྱ་མཚོ་*yon tan rgya mtsho* | Yoindain Gyaco雲丹嘉措 | Yontan GyatsoYönden Gyatso |
| 5. | Lobsang Gyatso(1617–1682) |  | 1618 | 25. februar 1622 | 2. april 1682 | བློ་བཟང་རྒྱ་མཚོ་*blo bzang rgya mtsho* | Lobsang Gyaco羅桑嘉措 | Lobzang GyatsoLopsang Gyatso |
| 6. | Tsangyang Gyatso(1683–1706) |  | 1688 | 1697 | 15. november 1706 | ཚངས་དབྱངས་རྒྱ་མཚོ་*tshang dbyangs rgya mtsho* | Cangyang Gyaco倉央嘉措 | Tsañyang Gyatso |
| 7. | Kelzang Gyatso(1707–1757) |  | 1712 | 1720 | 22. mars 1757 | བསྐལ་བཟང་རྒྱ་མཚོ་*bskal bzang rgya mtsho* | Gaisang Gyaco格桑嘉措 | Kelsang GyatsoKalsang Gyatso |
| 8. | Jamphel Gyatso(1758–1804) |  | 1760 | 1762 | 19. november 1804 | བྱམས་སྤེལ་རྒྱ་མཚོ་*byams spel rgya mtsho* | Qambê Gyaco強白嘉措 | Jampel GyatsoJampal Gyatso |
| 9. | Lungtok Gyatso(1805–1815) |  | 1807 | 1808 | 6. mars 1815 | ལུང་རྟོགས་རྒྱ་མཚོ་*lung rtogs rgya mtsho* | Lungdog Gyaco隆朵嘉措 | Lungtog Gyatso |
| 10. | Tsultrim Gyatso(1816–1837) |  | 1822 | 1822 | 30. september 1837 | འཕྲིན་ལས་རྒྱ་མཚོ་'*phrin las rgya mtsho* | Cüchim Gyaco楚臣嘉措 | Tshültrim Gyatso |
| 11. | Khedrup Gyatso(1838–1856) |  | 1841 | 25. mai 1842 | 31. januar 1856 | མཁས་གྲུབ་རྒྱ་མཚོ་*mkhas grub rgya mtsho* | Kaichub Gyaco凱珠嘉措 | Kedrub Gyatso |
| 12. | Trinley Gyatso(1857–1875) |  | Januar 1858 | 19. august 1860 | 25. april 1875 | འཕྲིན་ལས་རྒྱ་མཚོ་'*phrin las rgya mtsho* | Chinlai Gyaco成烈嘉措 | Trinle Gyatso |
| 13. | Thubten Gyatso(1876–1933) |  | 14. februar 1878 | 31. juli 1879 | 17. desember 1933 | ཐུབ་བསྟན་རྒྱ་མཚོ་*thub bstan rgya mtsho* | Tubdain Gyaco土登嘉措 | Thubtan GyatsoThupten Gyatso |
| 14. | Tenzin Gyatso(1935–) |  | Sommeren 1939 | 22. februar 1940(i eksil siden17. november 1950) | *nåværende* | བསྟན་འཛིན་རྒྱ་མཚོ་*bstan 'dzin rgya mtsho* | Dainzin Gyaco丹增嘉措 | Tenzin Gyatso |

Referanser
----------

1. ↑  His Holiness the Fourteenth Dalai Lama – Buddhist Teachers Arkivert 15. januar 2007 hos Wayback Machine.
2. ↑  Torbjørn Hobbel (red.) (1988). «Dalai Lama og Tibet». *Dyade* (Nr. 2 - 1988).

Eksterne lenker
---------------

* Offisielt nettsted Rediger på Wikidata

* (en) Dalai Lamas – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** NKC **·** BBC Things
 |